Ozolnieku iela (Rīga)
Šis raksts ir par ielu Rīgā. Par citām jēdziena Ozolnieku iela nozīmēm skatīt nozīmju atdalīšanas lapu. Ozolnieku iela ir iela Rīgā, Zemgales priekšpilsētā, Pleskodāles un Bieriņu apkaimēs, kas, izbūvējot Kārļa Ulmaņa gatvi, sadalīta divās savstarpēji nesavienotās daļās. Posms uz dienvidiem no K. Ulmaņa gatves ir savienots ar Mežotnes ielu un Raudas ielu, bet otra daļa — ar Krūzes ielu un Rudbāržu ielu. Savienojumi ar K. Ulmaņa gatvi pieejami tikai gājējiem. Ielas kopējais garums ir 640 metri, tā klāta ar asfalta segumu. Ozolnieku ielā ir tikai savrupmāju apbūve. Iela šķērso nelielu ūdensteci — Mārupītes kreisā krasta pieteku. Iela nosaukta Ozolnieku — ciema Jelgavas novadā — vārdā.